钦定古今图书集成/理学汇编/学行典/第193卷 > 伍洪
## 钦定古今图书集成/理学汇编/学行典/第193卷 > 伍洪

按《明外史孝义传》：“伍洪，字伯宏，安福人。第洪武四年
进士，授绩谿主簿，擢上元知县。丁外艰，服除，以母老
须养，不复仕，推资产与诸弟，而己独隐居养母十九
年。有异母弟得罪而逃，使者捕弗获，执其母，洪哭诉求代，母曰：‘汝往必死，莫若吾自当之’。洪曰：‘安有子在
而累母者’？使者执以行，竟死于市。”